Notum sit omnibus fidelibus christianis quod Hugo de Blivia dedit in perpetuam elemosinam æcclesiæ Vallislucentis, per manum Norpaldi abbatis, pratum illud quod desuper abbatiam, juxta pirum habebat; et censum duorum nummorum quem Robertus de Villanova ex duobus pratulis juxta illud positis ei debebat; - Similiter, etiam totum nemus illud quod dicitur Buxiens, ita quod nichil penitus sibi retinuit ex eo; - Terram quoque fratris sui Humberti que sita est juxta crucem Reingardis; - Insuper et pratum quod Haimo, homo ipsius, falcare solebat; quod est super Curgeneium, simulque terram juxta positam quæ dicitur de Ferreci; - Necnon et particulam terræ quam tenebat homo suus Guiardus ad pusatorium, si quo modo ab illo eam adquirere possent; - Super hæc omnia, usuarium ad pastum porcorum in cunctis nemoribus suis. Hoc laudaverunt uxor ejus Filluns, filiaque ipsius Sesilia, necnon et duo filii ejus, Johannes et Ingo. Donationis hujus testes sunt, ex parte ipsius Hugonis: Milo Bussuns; Bovo, filius Arnulfi de Insulis; Philippus, filius Radulfi Bussuns; Warnerius Brununs; Theodoricus, famulus ipsius; ex parte abbatis et monachorum: Philippus Bibens-Sequanam; Fulcho de Laileio; Warnerius de Fusseio et Anselmus frater ejus; Hugo Paltenerius; Radulfus Buisuns; Hugo de Laileio; Ivo faber; Johannes palmarius; Theobaldus, filius Hugonis de Laileio. Donum etiam et elemosinam quam pater meus fecit de rebus quas ista carta enumerat, ego Johannes confirmo et insuper addo, in elemosinam ecclesiæ, particulam terræ quæ dicitur vinea Milonis, et aliam terram desuper Curgineium quam Nicholaus arare solebat; et usuarium in nemoribus meis et in terris, ad omnia pecora ecclesiæ, et viam illam de qua metas ejeceram æcclesiæ concedo. Terram et illam quæ dicitur Longua Vallis æcclesiæ confirmo et hoc facio pro terra quadam quam dedit mihi predictus abbas, quæ est desuper Curgenium, ad crucem Andrea. Hoc laudavit uxor mea Emelina. Hujus rei testes sunt, ex parte mea: Ansoldus de Maireio et filius ejus Theobaldus; Gauterus, homo meus; ex parte abbatis: Johannes Almarius et filius ejus Theobaldus; Felix et Henricus, frater ejus; Felix et Fulcherius frater ejus............ Et ut hoc donum meum et donum patris mei ecclesia Vallislucentis............, precibus meis, sigillo domini Hugonis, Senonensis archiepiscopi, firmatum est.